Μαργαρίτα της Βάδης

Η Μαργαρίτα της Βάδης (γερμανικά: Margarete von Baden, 14 Ιουλίου 1932 - 15 Ιανουαρίου 2013) από τον Οίκο του Τσέρινγκεν ήταν κόρη του Μπερτόλδου του Μπάντεν.

Βιογραφία
Η Μαργαρίτα Αλίκη Τύρα Βικτωρία Μαρία Λουίζα Σχολαστική γεννήθηκε στις 14 Ιουλίου 1932 στο Κάστρο Σάλεμ, και ήταν το μεγαλύτερο παιδί και η μοναχοκόρη του Μπερτόλδου της Βάδης και της Θεοδώρας της Ελλάδας και της Δανίας.

Το 1948 πήγε στο Λονδίνο και εκπαιδεύτηκε ως νοσοκόμα στο Νοσοκομείο Σαιντ Τόμας. Το 1953 παρακολούθησε τη στέψη της θείας της το 1953 και εκεί γνώρισε τον Τομισλάβ της Γιουγκοσλαβίας, μέλος της εξόριστης βασιλικής οικογένειας της Γιουγκοσλαβίας.

Παντρεύτηκαν στις 5 Ιουνίου 1957 με πολιτικό γάμο στο Σάλεμ και την επόμενη μέρα έγινε ο θρησκευτικός και Λουθηρανικός γάμος τους. Μαζί απέκτησαν δύο παιδιά:
τον Νικόλαο (γενν. 1958), παντρεύτηκε την Λιλιάνα Λικάνιν. Απέκτησαν 1 παιδί.
την Αικατερίνη (γενν. το 1959-), παντρεύτηκε τον Ντέσμοντ Λορέντζο ντε Σίλβα. Απέκτησαν 1 παιδί.

Το ζευγάρι εγκαταστάθηκε στο Ηνωμένο Βασίλειο, στο Μπίλλινγκσχερστ του Σάσσεξ. Η Μαργαρίτα και ο Τομισλάβ χώρισαν το 1981.

Η Μαργαρίτα ήταν η υπεύθυνη των Σερβικών φιλανθρωπικών οργανώσεων και πρόεδρος της Μονής της Μάρθας και Μαρίας στη Μόσχα.

Πέθανε μετά από μια μακρά ασθένεια, στις 15 Ιανουαρίου 2013 στο Φάρναμ σε ηλικία 80 ετών. Είναι θαμμένη στο Στέφανσφελντ της Βάδης-Βυρτεμβέργης.

Παραπομπές

Οίκος του Τσέρινγκεν
Οίκος των Καραγεώργεβιτς
Γερμανοί ευγενείς
Πριγκίπισσες του Μπάντεν